hbs_lat gl nb gl gl gl gl gl gl gl gl gl gl gl gl fr gl vi eo gl gl gl gl gl gl gl gl qu gl gl gl gl es en
A illa de Sálvora | A Buxaina
Sálvora é a máis grande dun arquipélago que está situado na boca da ría de Arousa e forma parte do Parque Ncional das Illas Atlánticas.
Ten unha superficie de 1,7 km2 e está formada por granito vermello. Ten un perfil chan, algo máis escarpado polo sur, cunha altura máxima de 72 m no alto das Gralleiras.
Estivo ligada desde hai 450 anos aos donos das Torres de Goiáns, logo foi do Marqués de Revilla e actualmente é da Xunta de Galicia. En 1870 instalouse alí a primeira fábrica de salga da ría de Arousa. A aldea chegou a contar con 50 habitantes a mediados do século XX. Está deshabitada desde 1960.
A meirande parte da illa está cuberta de mato de toxo e na zona central hai plantacións de eucaliptos. No mar hai unha gran diversidade de algas. Nos cantís aniñan gaivotas e corvos mariños cristados. Os seus propietarios Introduciron especies cinexéticas como faisáns, coellos, perdices e cervos. Nos fondos mariños hai unha gran riqueza faunísticas: peixes, crustáceos, moluscos, anémonas…
Para acceder á Illa hai que contactar con algunha das empresas navieras que fan viaxes autorizados. Hai saídas durante o verán desde distintos puntos da ría de Arousa (O Grove, Cambados, Vilagarcía, Ribeira…). Unha vez na illa podemos facer a ruta do Faro (1,3 km desde o porto), a que vai ata a aldea abandoada (1,5 km) ou unha ruta completa de ida e volta de aproximadamente 4,6 km.
Engadir un novo comentario